FLOYD พุ่งเฉียด 10% ลุ้นครึ่งปีหลังฟื้น ตุนแบ็กล็อกกว่า 400 ลบ.
FLOYD พุ่งเฉียด 10% คาดนักลงทุนเข้าซื้อเก็งกำไร ลุ้นผลงานครึ่งปีหลังฟื้น หลังคว้างานใหม่ 388 ลบ. หนุนแบ็กล็อก 473.69 ลบ.
FLOYD พุ่งเฉียด 10% ราคาแตะ 1.56 บ. ลุ้นครึ่งปีหลังฟื้น หลังตุนแบ็กล็อกกว่า 400 ลบ.
31 ส.ค. 2565

ผู้สื่อข่าวรายงานว่า วันนี้ (31 ส.ค.65) ราคาหุ้น บริษัท ฟลอยด์ จำกัด (มหาชน) หรือ FLOYD ล่าสุด ณ เวลา 14:34 น. อยู่ที่ระดับ 1.56 บาท บวก 0.14 บาท หรือ 9.86% สูงสุดที่ระดับ 1.64 บาท ต่ำสุดที่ระดับ 1.44 บาท ด้วยมูลค่าการซื้อขาย 18.26 ล้านบาท

ทั้งนี้ ราคาหุ้น FLOYD ปรับตัวขึ้น หลังได้รับงานใหม่โครงการก่อสร้างจำนวน 3 โครงการ รวมมูลค่าทั้งสิ้นกว่า 388 ล้านบาทโดยแบ่งเป็นงานติดตั้งระบบวิศวกรรมประกอบอาคาร ได้แก่ 1.โครงการก่อสร้าง บิ๊กซี ซูเปอร์เซ็นเตอร์ สาขาสุไหงโกลก ของบริษัท บิ๊กซี ซูเปอร์เซ็นเตอร์ จำกัด (มหาชน) 2.โครงการก่อสร้าง โฮมโปรดักส์เซ็นเตอร์ สาขาบางนา กม.1 ของ บริษัท โฮม โปรดักส์ เซ็นเตอร์ จำกัด (มหาชน) และ 3.โครงการก่อสร้าง อาคารสำนักงาน วี 44 ของ บริษัท วี. 73 จำกัด
ทั้งนี้สนับสนุนให้ปัจจุบันบริษัทฯ มีงานในมือ (Backlog) อยู่ที่ 473.69 ล้านบาท และคาดว่าจะทยอยรับรู้รายได้ที่ยังไม่นับรวมงานประมูลใหม่ๆ ที่มีโอกาสได้มาเพิ่มเติมในช่วงที่เหลือของปีนี้